erhwenkuo/poetry-chinese-zhtw huggingface dataset:
經西塢偶題
作者：溫庭筠（唐）

搖搖弱柳黃鸝啼，芳草無情人自迷。日影明滅金色鯉，借問含嚬向何事，昔年曾到武陵溪。
金虎臺
作者：溫庭筠（唐）

碧草連金虎，青苔蔽石麟。皓齒芳塵起，纖腰玉樹春。倚瑟紅鉛濕，分香翠黛嚬。誰言奉陵寢，相顧複沾巾。
俠客行
作者：溫庭筠（唐）

欲出鴻都門，陰雲蔽城闕。寶劍黯如水，微紅濕餘血。白馬夜頻驚，三更霸陵雪。
詠曉
作者：溫庭筠（唐）

蟲歇紗窗靜，鴉散碧梧寒。稍驚朝佩動，猶傳清漏殘。亂珠凝燭淚，微紅上露盤。褰衣複理鬢，餘潤拂芝蘭。
芙蓉
作者：溫庭筠（唐）

剌莖澹蕩碧，花片參差紅。吳歌秋水冷，湘廟夜雲空。濃豔香露裡，美人青鏡中。南樓未歸客，一夕練塘東。
敕勒歌塞北
作者：溫庭筠（唐）

敕勒金fj壁，陰山無歲華。帳外風飄雪，營前月照沙。羌兒吹玉管，胡姬踏錦花。卻笑江南客，梅落不歸家。
邯鄲郭公詞
作者：溫庭筠（唐）

金笳悲故曲，玉座積深塵。言是邯鄲伎，不見鄴城人。青苔竟埋骨，紅粉自傷神。唯有漳河柳，還向舊營春。
古意
作者：溫庭筠（唐）

莫莫複莫莫，絲蘿緣澗壑。散木無斧斤，纖莖得依託。枝低浴鳥歇，根靜懸泉落。不慮見春遲，空傷致身錯。
齊宮
作者：溫庭筠（唐）

白馬雜金飾，言從雕輦回。粉香隨笑度，鬢態伴愁來。遠水斜如剪，青莎綠似裁。所恨章華日，冉冉下層臺。
春日
作者：溫庭筠（唐）

柳岸杏花稀，梅梁乳燕飛。美人鸞鏡笑，嘶馬雁門歸。楚宮雲影薄，臺城心賞違。從來千里恨，邊色滿戎衣。
詠春幡
作者：溫庭筠（唐）

閒庭見早梅，花影為誰栽。碧煙隨刃落，蟬鬢覺春來。代郡嘶金勒，梵聲悲鏡臺。玉釵風不定，香步獨徘徊。
陳宮詞
作者：溫庭筠（唐）

雞鳴人草草，香輦出宮花。妓語細腰轉，馬嘶金面斜。早鶯隨彩仗，驚雉避凝笳。淅瀝湘風外，紅輪映曙霞。
春日野行
作者：溫庭筠（唐）

騎馬踏煙莎，青春奈怨何。蝶翎朝粉盡，鴉背夕陽多。柳豔欺芳帶，山愁縈翠蛾。別情無處說，方寸是星河。
詠嚬
作者：溫庭筠（唐）

毛羽斂愁翠，黛嬌攢豔春。恨容偏落淚，低態定思人。枕上夢隨月，扇邊歌繞塵。玉鉤鸞不住，波淺石磷磷。
中書令裴公輓歌詞二首
作者：溫庭筠（唐）

王儉風華首，蕭何社稷臣。丹陽布衣客，蓮渚白頭人。銘勒燕山暮，碑沉漢水春。從今虛醉飽，無複汙車茵。箭下妖星落，風前殺氣回。國香荀令去，樓月庾公來。玉璽終無慮，金縢意不開。空嗟薦賢路，芳草滿燕臺。
唐莊恪太子輓歌詞二首
作者：溫庭筠（唐）

疊鼓辭宮殿，悲笳降杳冥。影離雲外日，光滅火前星。鄴客瞻秦苑，商公下漢庭。依依陵樹色，空繞古原青。東府虛容衛，西園寄夢思。鳳懸吹曲夜，雞斷問安時。塵陌都人恨，霜郊賵馬悲。唯餘埋璧地，煙草近丹墀。
秘書劉尚書輓歌詞二首
作者：溫庭筠（唐）

王筆活鸞鳳，謝詩生芙蓉。學筵開絳帳，談柄發洪鐘。粉署見飛鵩，玉山猜臥龍。遺風麗清韻，蕭散九原松。麈尾近良玉，鶴裘吹素絲。壞陵殷浩謫，春墅謝安棋。京口貴公子，襄陽諸女兒。折花兼踏月，多唱柳郎詞。
太子西池二首
作者：溫庭筠（唐）

梨花雪壓枝，鶯囀柳如絲。懶逐妝成曉，春融夢覺遲。鬢輕全作影，嚬淺未成眉。莫信張公子，窗間斷暗期。花紅蘭紫莖，愁草雨新晴。柳佔三春色，鶯偷百鳥聲。日長嫌輦重，風暖覺衣輕。薄暮香塵起，長楊落照明。
西陵道士茶歌
作者：溫庭筠（唐）

乳竇濺濺通石脈，綠塵愁草春江色。澗花入井水味香，疏香皓齒有餘味，更覺鶴心通杳冥。
過西堡塞北
作者：溫庭筠（唐）

淺草幹河闊，叢棘廢城高。白馬犀匕首，黑裘金佩刀。霜清澈兔目，風急吹雕毛。一經何用厄，日暮涕沾袍。
登祝融峰
作者：齊己（唐）

猿鳥共不到，我來身欲浮。四邊空碧落，絕頂正清秋。宇宙知何極，華夷見細流。壇西獨立久，白日轉神州。
寄貫休
作者：齊己（唐）

子美曾吟處，吾師複去吟。是何多勝地，銷得二公心。錦水流春闊，峨嵋疊雪深。時逢蜀僧說，或道近遊黔。
送唐稟正字歸萍川
作者：齊己（唐）

霜須芸閣吏，久掩白雲扉。來謁元戎後，還騎病馬歸。煙村蔬飲淡，江驛雪泥肥。知到中林日，春風長澗薇。
寄懷江西棲公
作者：齊己（唐）

龍沙為別日，廬阜得書年。不見來香社，相思繞白蓮。江僧歸海寺，楚路接吳煙。老病何堪說，扶羸寄此篇。
山中喜得友生書
作者：齊己（唐）

柴門關樹石，未省夢塵埃。落日啼猿裡，同人有信來。自成為拙隱，難以謝多才。見說相思處，前峰對古臺。
謝人惠扇子及茶
作者：齊己（唐）

槍旗封蜀茗，圓潔制鮫綃。好客分烹煮，青蠅避動搖。陸生誇妙法，班女恨涼飆。多謝崔居士，相思寄寂寥。
寄監利司空學士
作者：齊己（唐）

詩家為政別，清苦日聞新。亂後無荒地，歸來盡遠人。寬容民賦稅，憔悴吏精神。何必河陽縣，空傳桃李春。
答陳秀才
作者：齊己（唐）

萬事皆可了，有詩門最深。古人難得志，吾子苦留心。野疊涼雲朵，苔重怪木陰。他年立名字，笑我老雙林。
遊橘洲
作者：齊己（唐）

春日上芳洲，經春蘭杜幽。此時尋橘岸，昨日在城樓。鷺立青楓杪，沙沈白浪頭。漁家好生計，簷底系扁舟。
寄武陵道友
作者：齊己（唐）

阮肇迷仙處，禪門接紫霞。不知尋鶴路，幾裡入桃花。晚樹陰搖蘚，春潭影弄砂。何當見招我，乞與片生涯。
謝人惠藥
作者：齊己（唐）

五金元造化，九煉更精新。敢謂長生客，將遺必死人。久餐應換骨，一服已通神。終逐淮王去，永拋浮世塵。
還族弟卷
作者：齊己（唐）

豈要私相許，君詩自入神。風騷何句出，瀑布一聯新。□若長如此，名須遠逐身。閑齋舒複卷，留滯忽經旬。
送周秀遊峽
作者：齊己（唐）

又向夔城去，知難動旅魂。自非亡國客，何慮斷腸猿。灩澦分高仞，瞿塘露淺痕。明年期此約，平穩到荊門。
荊門夏日寄洞山節公
作者：齊己（唐）

湖光搖翠木，靈洞疊雲深。五月經行處，千秋檜柏陰。山形臨北渚，僧格繼東林。莫惜相招信，餘心是此心。
再經蔣山與諸長老夜話
作者：齊己（唐）

遠跡都如雁，南行又北迴。老僧猶記得，往歲已曾來。話遍名山境，燒殘黑櫟灰。無因伴師往，歸思在天臺。
寄當陽張明府
作者：齊己（唐）

玉泉神運寺，寒磬徹琴堂。有境靈如此，為官興亦長。吏愁清白甚，民樂賦輸忘。聞說巴山縣，今來尚憶張。
遊三覺山
作者：齊己（唐）

白石路重重，縈紆勢忽窮。孤峰擎像閣，萬木蔽星空。世論隨時變，禪懷曆劫同。良宵正冥目，海日上窗紅。
庭際晚菊上主人
作者：齊己（唐）

九月將欲盡，幽叢始綻芳。都緣含正氣，不是背重陽。採去蜂聲遠，尋來蝶路長。王孫歸未晚，猶得泛金觴。
送趙長史歸閩川
作者：齊己（唐）

荊門與閩越，關戍隔三千。風雪揚帆去，臺隍指海邊。客情消旅火，王化似堯年。莫失春回約，江城穀雨前。
擬嵇康絕交寄湘中貫微
作者：齊己（唐）

何處同嵇懶，吾徒道異諸。本無文字學，何有往來書。嶽寺逍遙夢，侯門勉強居。相知在玄契，莫訝八行疏。
寄許州清古
作者：齊己（唐）

北來儒士說，許下有吟僧。白日身長倚，清秋塔上層。言雖依景得，理要入無徵。敢望多相示，孱微老不勝。
謝丁秀才見示賦卷
作者：齊己（唐）

五首新裁翦，搜羅盡指歸。誰曾師古律，君自負天機。聖後求賢久，明公得雋稀。乘秋好攜去，直望九霄飛。
驚秋
作者：齊己（唐）

褰簾聽秋信，晚傍竹聲歸。多故堪傷骨，孤峰好拂衣。梧桐凋綠盡，菡萏墮紅稀。卻恐吾形影，嫌心與口違。
夏日雨中寄幕中知己
作者：齊己（唐）

北風吹夏雨，和竹亞南軒。豆枕欹涼冷，蓮峰入夢魂。窗多斜迸濕，庭遍瀑流痕。清興知無限，晴來示一言。
夜次湘陰
作者：齊己（唐）

風濤出洞庭，帆影入澄清。何處驚鴻起，孤舟趁月行。時難多戰地，野闊絕春耕。骨肉知存否，林園近郡城。
寄唐稟正字
作者：齊己（唐）

疏野還如舊，何曾稱在城。水邊無伴立，天際有山橫。落日雲霞赤，高窗筆硯明。鮑昭多所得，時憶寄湯生。
宿舒湖希上人房
作者：齊己（唐）

入寺先來此，經窗半在湖。秋風新菡萏，暮雨老菰蒲。任聽浮生速，能消默坐無。語來燈焰短，嘒唳發高梧。
戊辰歲江南感懷
作者：齊己（唐）

忽忽動中私，人間何所之。老過離亂世，生在太平時。桃李春無主，杉松寺有期。曾吟子山賦，何啻舊淩遲。
送林上人歸永嘉舊居
作者：齊己（唐）

東越常懸思，山門在永嘉。秋光浮楚水，帆影背長沙。城黑天台雨，村明海嶠霞。時尋謝公跡，春草有瑤花。
答友生山居寄示
作者：齊己（唐）

嘉遁有新吟，因僧寄竹林。靜思來鳥外，閑味繞松陰。兵寇憑淩甚，溪山幾許深。休為反招隱，攜取一相尋。
新秋霽後晚眺懷先公
作者：齊己（唐）

雨霽湘楚晚，水涼天亦澄。山中應解夏，渡口有行僧。鳥列滄洲隊，雲排碧落層。孤峰磬聲絕，一點石龕燈。
池上感興
作者：齊己（唐）

所向似無端，風前吟憑欄。旁人應悶見，片水自閑看。碧底紅鱗鬣，澄邊白羽翰。南山眾木葉，飄著竹聲幹。
和曇域上人寄贈之什
作者：齊己（唐）

百病煎衰朽，棲遲戰國中。思量青壁寺，行坐赤松風。道寄虛無合，書傳往復空。可憐禪月子，香火國門東。
吊雙泉大師真塔
作者：齊己（唐）

塔聳層峰後，碑鐫巨石新。不知將一句，分付與何人。靜坐雲生衲，空山月照真。後徒遊禮者，猶認指迷津。
暮冬送璘上人歸華容
作者：齊己（唐）

故園雖不遠，那免愴行思。莽蒼平湖路，霏微過雪時。全無山阻隔，或有客相隨。得見交親後，春風動柳絲。
秋夜聽業上人彈琴
作者：齊己（唐）

萬物都寂寂，堪聞彈正聲。人心盡如此，天下自和平。湘水瀉秋碧，古風吹太清。往年廬嶽奏，今夕更分明。
謝人惠丹藥
作者：齊己（唐）

別後聞餐餌，相逢訝道情。肌膚紅色透，髭發黑光生。仙洞誰傳與，松房自煉成。常蒙遠分惠，亦覺骨毛輕。
荊門病中寄懷貫微上人
作者：齊己（唐）

我衰君亦老，相憶更何言。除泥安禪力，難醫必死根。梅寒爭雪彩，日冷讓冰痕。早晚東歸去，同尋入石門。
答孔秀才
作者：齊己（唐）

早向文章裡，能降少壯心。不愁人不愛，閑處自閑吟。水國雲雷闊，僧園竹樹深。無嫌我衰颯，時此一相尋。
秋江
作者：齊己（唐）

兩岸山青映，中流一棹聲。遠無風浪動，正向夕陽橫。島嶼蟬分宿，沙洲客獨行。浩然心自合，何必濯吾纓。
船窗
作者：齊己（唐）

孤舸憑幽窗，清波逼面涼。舉頭還有礙，低眼即無妨。瞥過沙禽翠，斜分夕照光。何時到山寺，上閣看江鄉。
永夜
作者：齊己（唐）

永日還欹枕，良宵亦曲肱。神閑無萬慮，壁冷有殘燈。香影浮龕象，瓶聲著井冰。尋思到何處，海上斷崖僧。
中春愴懷寄二三知己
作者：齊己（唐）

眼暗心還白，逢春強憑欄。因聞積雨夜，卻憶舊山寒。竹撼煙叢滑，花燒露朵幹。故人相會處，應話此衰殘。
自遣
作者：齊己（唐）

瞭然知是夢，既覺更何求。死入孤峰去，灰飛一燼休。雲無空碧在，天靜月華流。免有諸徒弟，時來吊石頭。
送陳霸歸閩
作者：齊己（唐）

涼風動行興，含笑話臨途。已得身名了，全忘客道孤。鄉程過百越，帆影繞重湖。家在飛鴻外，音書可寄無。
寄孫闢呈鄭谷郎中
作者：齊己（唐）

衡嶽去都忘，清吟戀省郎。淹留才半月，酬唱頗盈箱。雪長松檉格，茶添語話香。因論樂安子，年少老篇章。
荊門送人自峨嵋遊南嶽
作者：齊己（唐）

峨嵋來已遠，衡嶽去猶賒。南浦懸帆影，西風亂荻花。天涯遙夢澤，山眾近長沙。有興多新作，攜將大府誇。
謝主人石筍
作者：齊己（唐）

西園罷宴遊，東閣念林丘。特減花邊峭，來添竹裡幽。憶過陽朔見，曾記大湖求。從此頻吟繞，歸山意亦休。
經安公寺
作者：齊己（唐）

大聖威靈地，安公宴坐蹤。未知長寂默，不見久從容。塔影高群木，江聲壓暮鐘。此遊幽勝後，來夢亦應重。
秋夕寄諸侄
作者：齊己（唐）

每到秋殘夜，燈前憶故鄉。園林紅橘柚，窗戶碧瀟湘。離別身垂老，艱難路去長。弟兄應健在，兵火裡耕桑。
謝炭
作者：齊己（唐）

正擁寒灰次，何當惠寂寥。且留連夜向，未敢滿爐燒。必恐吞難盡，唯愁撥易消。豪家捏為獸，紅迸錦茵焦。
夏滿日偶作寄孫支使
作者：齊己（唐）

一百二十日，煎熬幾不勝。憶歸滄海寺，冷倚翠崖稜。舊扇猶操執，新秋更鬱蒸。何當見涼月，擁衲訪詩朋。
寄清溪道友
作者：齊己（唐）

山門搖落空，霜霰滿杉松。明月行禪處，青苔繞石重。泉聲喧萬壑，鐘韻遍千峰。終去焚香老，同師大士蹤。
謝重緣舊山水障子
作者：齊己（唐）

敢望重緣飾，微茫洞壑春。坐看終未是，歸臥始應真。已覺心中朽，猶憐四面新。不因公子鑒，零落幾成塵。
寺居
作者：齊己（唐）

鄰井雙梧上，一蟬鳴隔牆。依稀舊林日，撩亂繞山堂。難嘿吟風口，終清飲露腸。老僧加護物，應任噪殘陽。
剃發
作者：齊己（唐）

金刀閃冷光，一剃一清涼。未免隨朝夕，依前長雪霜。夏林欹石膩，春澗水泉香。向老凋疏盡，寒天不出房。
謝高輦先輩寄新唱和集
作者：齊己（唐）

敢謂神仙手，多懷老比丘。編聯來鹿野，酬唱在龍樓。洛浦精靈懾，邙山鬼魅愁。二南風雅道，從此化東周。
送徐秀才遊吳國
作者：齊己（唐）

西江東注急，孤棹若流星。風浪相隨白，雲中獨過青。他時誰共說，此路我曾經。好向吳朝看，衣冠盡漢庭。
憶在匡廬日
作者：齊己（唐）

憶在匡廬日，秋風八月時。松聲虎溪寺，塔影雁門師。步碧葳蕤徑，吟香菡萏池。何當舊泉石，歸去洗心脾。
寄三覺山從益上人
作者：齊己（唐）

山下人來說，多時不下山。是應終未是，閑得且須閑。海面雲歸竇，猿邊月上關。尋思亂峰頂，空送衲僧還。
殘秋感愴
作者：齊己（唐）

日日加衰病，心心趣寂寥。殘陽起閑望，萬木聳寒條。楚寺新為客，吳江舊看潮。此懷何以寄，風雨暮蕭蕭。
寄南徐劉員外二首
作者：齊己（唐）

竟陵兵革際，歸復舊園林。早歲為官苦，常聞說此心。海邊山夜上，城外寺秋尋。應訝嵩峰約，蹉跎直到今。晝公評眾制，姚監選諸文。風雅誰收我，編聯獨有君。餘生終此道，萬事盡浮雲。爭得重攜手，探幽楚水濆。
貽王秀才
作者：齊己（唐）

功到難搜處，知難始是詩。自能探虎子，何慮屈男兒。此道真清氣，前賢早白髭。須教至公手，不惜付舟枝。
贈孫生
作者：齊己（唐）

見君詩自別，君是繼詩人。道出千途外，功爭一字新。寂寥中影跡，霜雪裡精神。待折東堂桂，歸來更苦辛。
酬元員外
作者：齊己（唐）

清洛碧嵩根，寒流白照門。園林經難別，桃李幾株存。衰老江南日，淒涼海上村。閑來曬朱紱，淚滴舊朝恩。
與楊秀才話別
作者：齊己（唐）

庾信哀何極，仲宣悲苦多。因思學文賦，不勝弄乾戈。自古有如此，於今終若何。到頭重策蹇，歸去舊煙蘿。
寄何崇丘員外
作者：齊己（唐）

門底桃源水，涵空複映山。高吟煙雨霽，殘日郡樓間。變俗真無事，分題是不閑。尋思章岸見，全未有年顏。
贈劉五經
作者：齊己（唐）

往年長白山，發憤忍饑寒。掃葉雪霜濕，讀書唇齒幹。群經通講解，八十尚輕安。今日江南寺，相逢話世難。
送遊山道者
作者：齊己（唐）

我亦遊山者，常經舊所經。雪消天外碧，春曉海中青。可見亂離世，況臨衰病形。憐君此行興，獨入白雲屏。
舟中江上望玉梁山懷李尊師
作者：齊己（唐）

殘照玉梁巔，峨峨遠棹前。古來傳勝異，人去學神仙。白鹿老碧壑，黃猿啼紫煙。誰心共無事，局上度流年。
角
作者：齊己（唐）

聞說徵人說，嗚嗚何處邊。孤城沙塞地，殘月雪霜天。會轉胡風急，吹長磧雁連。應傷漢車騎，名未勒燕然。
言詩
作者：齊己（唐）

畢竟將何狀，根元在正思。達人皆一貫，迷者自多岐。觸類風騷遠，懷賢肺腑衰。河橋送別者，二子好相知。
酬王秀才
作者：齊己（唐）

離亂幾時休，儒生厄遠遊。亡家非漢代，何處覓荊州。旅夢寒燈屋，鄉懷晝雨樓。相逢話相殺，誰複念風流。
春居寄友生
作者：齊己（唐）

莎徑荒蕪甚，君應共此情。江村雷雨發，竹屋夢魂驚。社過多來燕，花繁漸老鶯。相思意何切，新作未曾評。
寄答武陵幕中何支使二首
作者：齊己（唐）

十萬雄軍幕，三千上客才。何當談笑外，遠慰寂寥來。騷雅鏘金擲，風流醉玉頹。爭知江雪寺，老病向寒灰。南州無百戰，北地有長徵。閑殺何從事，傷哉蘇子卿。江樓聯雪句，野寺看春耕。門外滄浪水，風波雜雨聲。
浙江晚渡
作者：齊己（唐）

去年曾到此，久立滯前程。岐路時難處，風濤晚未平。汀蟬含老韻，岸荻簇枯聲。莫泥關河險，多遊自遠行。
送人下第東歸，再謁舊主人
作者：齊己（唐）

一戰偶不捷，東歸計未空。還攜故書劍，去謁舊英雄。楚雪連吳樹，西江正北風。男兒藝若是，會合值明公。
寄謝高先輩見寄二首
作者：齊己（唐）

穿鑿堪傷骨，風騷久痛心。永言無絕唱，忽此惠希音。楊柳江湖晚，芙蓉島嶼深。何因會仙手，臨水一披襟。詩在混茫前，難搜到極玄。有時還積思，度歲未終篇。片月雙松際，高樓闊水邊。前賢多此得，風味若為傳。
題楚昭王廟
作者：韓愈（唐）

丘墳滿目衣冠盡，城闕連雲草樹荒。猶有國人懷舊德，一間茅屋祭昭王。
宿龍宮灘
作者：韓愈（唐）

浩浩複湯湯，灘聲抑更揚。奔流疑激電，驚浪似浮霜。夢覺燈生暈，宵殘雨送涼。如何連曉語，一半是思鄉。
叉魚招張功曹
作者：韓愈（唐）

叉魚春岸闊，此興在中宵。大炬然如晝，長船縛似橋。深窺沙可數，靜搒水無搖。刃下那能脫，波間或自跳。中鱗憐錦碎，當目訝珠銷。迷火逃翻近，驚人去暫遙。競多心轉細，得雋語時囂。潭罄知存寡，舷平覺獲饒。交頭疑湊餌，駢首類同條。濡沫情雖密，登門事已遼。盈車欺故事，飼犬驗今朝。血浪凝猶沸，腥風遠更飄。蓋江煙冪冪，拂棹影寥寥。獺去愁無食，龍移懼見燒。如棠名既誤，釣渭日徒消。文客驚先賦，篙工喜盡謠。膾成思我友，觀樂憶吾僚。自可捐憂累，何須強問鴞。
李員外寄紙筆
作者：韓愈（唐）

題是臨池後，分從起草餘。兔尖針莫並，繭淨雪難如。莫怪殷勤謝，虞卿正著書。
次同冠峽
作者：韓愈（唐）

今日是何朝，天晴物色饒。落英千尺墮，遊絲百丈飄。洩乳交巖脈，懸流揭浪標。無心思嶺北，猿鳥莫相撩。
答張十一功曹
作者：韓愈（唐）

山淨江空水見沙，哀猿啼處兩三家。篔簹競長纖纖筍，吟君詩罷看雙鬢，鬥覺霜毛一半加。
郴州祈雨
作者：韓愈（唐）

乞雨女郎魂，炰羞潔且繁。廟開鼯鼠叫，神降越巫言。旱氣期銷蕩，陰官想駿奔。行看五馬入，蕭颯已隨軒。
湘中酬張十一功曹
作者：韓愈（唐）

休垂絕徼千行淚，共泛清湘一葉舟。今日嶺猿兼越鳥，可憐同聽不知愁。
郴口又贈二首
作者：韓愈（唐）

山作劍攢江寫鏡，扁舟鬥轉疾於飛。回頭笑向張公子，終日思歸此日歸。雪颭霜翻看不分，雷驚電激語難聞。沿涯宛轉到深處，何限青天無片雲。
題木居士二首
作者：韓愈（唐）

火透波穿不計春，根如頭面幹如身。偶然題作木居士，便有無窮求福人。為神詎比溝中斷，遇賞還同爨下餘。朽蠹不勝刀鋸力，匠人雖巧欲何如。
晚泊江口
作者：韓愈（唐）

郡城朝解纜，江岸暮依村。二女竹上淚，孤臣水底魂。雙雙歸蟄燕，一一叫群猿。回首那聞語，空看別袖翻。
湘中
作者：韓愈（唐）

猿愁魚踴水翻波，自古流傳是汨羅。蘋藻滿盤無處奠，空聞漁父扣舷歌。
別盈上人
作者：韓愈（唐）

山僧愛山出無期，俗士牽俗來何時。祝融峰下一回首，即是此生長別離。
喜雪獻裴尚書
作者：韓愈（唐）

宿雲寒不卷，春雪墮如簁。騁巧先投隙，潛光半入池。喜深將策試，驚密仰簷窺。自下何曾汙，增高未覺危。比心明可燭，拂面愛還吹。妒舞時飄袖，欺梅並壓枝。地空迷界限，砌滿接高卑。浩蕩乾坤合，霏微物象移。為祥矜大熟，布澤荷平施。已分年華晚，猶憐曙色隨。氣嚴當酒換，灑急聽窗知。照曜臨初日，玲瓏滴晚澌。聚庭看嶽聳，掃路見雲披。陣勢魚麗遠，書文鳥篆奇。縱歡羅豔黠，列賀擁熊螭。履敝行偏冷，門扃臥更羸。悲嘶聞病馬，浪走信嬌兒。灶靜愁煙絕，絲繁念鬢衰。擬鹽吟舊句，授簡慕前規。捧贈同燕石，多慚失所宜。
春雪
作者：韓愈（唐）

看雪乘清旦，無人坐獨謠。拂花輕尚起，落地暖初銷。已訝陵歌扇，還來伴舞腰。灑篁留密節，著柳送長條。入鏡鸞窺沼，行天馬度橋。遍階憐可掬，滿樹戲成搖。江浪迎濤日，風毛縱獵朝。弄閒時細轉，爭急忽驚飄。城險疑懸布，砧寒未搗綃。莫愁陰景促，夜色自相饒。
聞梨花發贈劉師命
作者：韓愈（唐）

桃溪惆悵不能過，紅豔紛紛落地多。聞道郭西千樹雪，欲將君去醉如何。
春雪間早梅
作者：韓愈（唐）

梅將雪共春，彩豔不相因。逐吹能爭密，排枝巧妒新。誰令香滿座，獨使淨無塵。芳意饒呈瑞，寒光助照人。玲瓏開已遍，點綴坐來頻。那是俱疑似，須知兩逼真。熒煌初亂眼，浩蕩忽迷神。未許瓊華比，從將玉樹親。先期迎獻歲，更伴佔茲晨。願得長輝映，輕微敢自珍。
早春雪中聞鶯
作者：韓愈（唐）

朝鶯雪裡新，雪樹眼前春。帶澀先迎氣，侵寒已報人。共矜初聽早，誰貴後聞頻。暫囀那成曲，孤鳴豈及辰。風霜徒自保，桃李詎相親。寄謝幽棲友，辛勤不為身。
梨花下贈劉師命
作者：韓愈（唐）

洛陽城外清明節，百花寥落梨花發。今日相逢瘴海頭，共驚爛漫開正月。
和歸工部送僧約
作者：韓愈（唐）

早知皆是自拘囚，不學因循到白頭。汝既出家還擾擾，何人更得死前休。
入關詠馬
作者：韓愈（唐）

歲老豈能充上駟，力微當自慎前程。不知何故翻驤首，牽過關門妄一鳴。
木芙蓉
作者：韓愈（唐）

新開寒露叢，遠比水間紅。豔色寧相妒，嘉名偶自同。採江官渡晚，搴木古祠空。願得勤來看，無令便逐風。
題張十一旅舍三詠：榴花
作者：韓愈（唐）

五月榴花照眼明，枝間時見子初成。可憐此地無車馬，顛倒青苔落絳英。
題張十一旅舍三詠：井
作者：韓愈（唐）

賈誼宅中今始見，葛洪山下昔曾窺。寒泉百尺空看影，正是行人渴死時。
題張十一旅舍三詠：蒲萄
作者：韓愈（唐）

新莖未遍半猶枯，高架支離倒複扶。若欲滿盤堆馬乳，莫辭添竹引龍須。
峽石西泉
作者：韓愈（唐）

居然鱗介不能容，石眼環環水一鐘。聞說旱時求得雨，只疑科鬥是蛟龍。
梁國惠康公主輓歌二首
作者：韓愈（唐）

定諡芳聲遠，移封大國新。巽宮尊長女，臺室屬良人。河漢重泉夜，梧桐半樹春。龍輀非厭翟，還輾禁城塵。秦地吹簫女，湘波鼓瑟妃。佩蘭初應夢，奔月竟淪輝。夫族迎魂去，宮官會葬歸。從今沁園草，無複更芳菲。
和崔舍人詠月二十韻
作者：韓愈（唐）

三秋端正月，今夜出東溟。對日猶分勢，騰天漸吐靈。未高烝遠氣，半上霽孤形。赫奕當躔次，虛徐度杳冥。長河晴散霧，列宿曙分螢。浩蕩英華溢，蕭疏物象泠。池邊臨倒照，簷際送橫經。花樹參差見，皋禽斷續聆。牖光窺寂寞，砧影伴娉婷。幽坐看侵戶，閑吟愛滿庭。輝斜通壁練，彩碎射沙星。清潔雲間路，空涼水上亭。淨堪分顧兔，細得數飄萍。山翠相凝綠，林煙共冪青。過隅驚桂側，當午覺輪停。屬思摛霞錦，追歡罄縹瓶。郡樓何處望，隴笛此時聽。右掖連臺座，重門限禁扃。風臺觀滉漾，冰砌步青熒。獨有虞庠客，無由拾落蓂。
詠雪贈張籍
作者：韓愈（唐）

只見縱橫落，寧知遠近來。飄颻還自弄，曆亂竟誰催。座暖銷那怪，池清失可猜。坳中初蓋底，垤處遂成堆。慢有先居後，輕多去卻回。度前鋪瓦隴，發本積牆隈。穿細時雙透，乘危忽半摧。舞深逢坎井，集早值層臺。砧練終宜搗，階紈未暇裁。城寒裝睥睨，樹凍裹莓苔。片片勻如剪，紛紛碎若挼。定非燖鵠鷺，真是屑瓊瑰。緯繣觀朝萼，冥茫矚晚埃。當窗恆凜凜，出戶即皚皚。壓野榮芝菌，傾都委貨財。娥嬉華蕩漾，胥怒浪崔嵬。磧迥疑浮地，雲平想輾雷。隨車翻縞帶，逐馬散銀盃。萬屋漫汗合，千株照曜開。松篁遭挫抑，糞壤獲饒培。隔絕門庭遽，擠排陛級才。豈堪裨嶽鎮，強欲效鹽梅。隱匿瑕疵盡，包羅委瑣該。誤雞宵呃喔，驚雀暗裴回。浩浩過三暮，悠悠匝九垓。鯨鯢陸死骨，玉石火炎灰。厚慮填溟壑，高愁cN鬥魁。日輪埋欲側，坤軸壓將頹。岸類長蛇攪，陵猶巨象豗。水官誇傑黠，木氣怯胚胎。著地無由卷，連天不易推。龍魚冷蟄苦，虎豹餓號哀。巧借奢華便，專繩困約災。威貪陵布被，光肯離金罍。賞玩捐他事，歌謠放我才。狂教詩硉矹，興與酒陪鰓。惟子能諳耳，諸人得語哉。助留風作黨，勸坐火為媒。雕刻文刀利，搜求智網恢。莫煩相屬和，傳示及提孩。
酬王二十舍人雪中見寄
作者：韓愈（唐）

三日柴門擁不開，階平庭滿白皚皚。今朝蹋作瓊瑤跡，為有詩從鳳沼來。
送侯喜
作者：韓愈（唐）

已作龍鍾後時者，懶於街裡蹋塵埃。如今便別長官去，直到新年衙日來。
學諸進士作精衛銜石填海
作者：韓愈（唐）

鳥有償冤者，終年抱寸誠。口銜山石細，心望海波平。渺渺功難見，區區命已輕。人皆譏造次，我獨賞專精。豈計休無日，惟應盡此生。何慚刺客傳，不著報讎名。
奉酬振武胡十二丈大夫
作者：韓愈（唐）

傾朝共羨寵光頻，半歲遷騰作虎臣。戎旆暫停辭社樹，自笑平生誇膽氣，不離文字鬢毛新。
奉和庫部盧四兄曹長元日朝回
作者：韓愈（唐）

天仗宵嚴建羽旄，春雲送色曉雞號。金爐香動螭頭暗，太平時節難身遇，郎署何須歎二毛。
寒食直歸遇雨
作者：韓愈（唐）

寒食時看度，春遊事已違。風光連日直，陰雨半朝歸。不見紅球上，那論彩索飛。惟將新賜火，向曙著朝衣。
送李六協律歸荊南
作者：韓愈（唐）

早日羈遊所，春風送客歸。柳花還漠漠，江燕正飛飛。歌舞知誰在，賓僚逐使非。宋亭池水綠，莫忘蹋芳菲。
題百葉桃花
作者：韓愈（唐）

百葉雙桃晚更紅，窺窗映竹見玲瓏。應知侍史歸天上，故伴仙郎宿禁中。
春雪
作者：韓愈（唐）

新年都未有芳華，二月初驚見草芽。白雪卻嫌春色晚，故穿庭樹作飛花。
戲題牡丹
作者：韓愈（唐）

幸自同開俱隱約，何須相倚鬥輕盈。陵晨並作新妝面，長年是事皆拋盡，今日欄邊暫眼明。
盆池五首
作者：韓愈（唐）

老翁真個似童兒，汲水埋盆作小池。一夜青蛙鳴到曉，恰如方口釣魚時。莫道盆池作不成，藕稍初種已齊生。從今有雨君須記，來聽蕭蕭打葉聲。瓦沼晨朝水自清，小蟲無數不知名。忽然分散無蹤影，惟有魚兒作隊行。泥盆淺小詎成池，夜半青蛙聖得知。一聽暗來將伴侶，不煩鳴喚鬥雄雌。池光天影共青青，拍岸才添水數瓶。且待夜深明月去，試看涵泳幾多星。
芍藥
作者：韓愈（唐）

浩態狂香昔未逢，紅燈爍爍綠盤籠。覺來獨對情驚恐，身在仙宮第幾重。
奉和虢州劉給事使君三堂新題二十一詠：新亭
作者：韓愈（唐）

湖上新亭好，公來日出初。水文浮枕簟，瓦影蔭龜魚。
奉和虢州劉給事使君三堂新題二十一詠：流水
作者：韓愈（唐）

汩汩幾時休，從春複到秋。只言池未滿，池滿強交流。
奉和虢州劉給事使君三堂新題二十一詠：竹洞
作者：韓愈（唐）

竹洞何年有，公初斫竹開。洞門無鎖鑰，俗客不曾來。
奉和虢州劉給事使君三堂新題二十一詠：月臺
作者：韓愈（唐）

南館城陰闊，東湖水氣多。直須臺上看，始奈月明何。
奉和虢州劉給事使君三堂新題二十一詠：渚亭
作者：韓愈（唐）

自有人知處，那無步往蹤。莫教安四壁，面面看芙蓉。
奉和虢州劉給事使君三堂新題二十一詠：竹溪
作者：韓愈（唐）

藹藹溪流慢，梢梢岸筱長。穿沙碧簳淨，落水紫苞香。
奉和虢州劉給事使君三堂新題二十一詠：北湖
作者：韓愈（唐）

聞說遊湖棹，尋常到此回。應留醒心處，準擬醉時來。
奉和虢州劉給事使君三堂新題二十一詠：花島
作者：韓愈（唐）

蜂蝶去紛紛，香風隔岸聞。欲知花島處，水上覓紅雲。
奉和虢州劉給事使君三堂新題二十一詠：柳溪
作者：韓愈（唐）

柳樹誰人種，行行夾岸高。莫將條系纜，著處有蟬號。
奉和虢州劉給事使君三堂新題二十一詠：西山
作者：韓愈（唐）

新月迎宵掛，晴雲到晚留。為遮西望眼，終是懶回頭。
奉和虢州劉給事使君三堂新題二十一詠：竹徑
作者：韓愈（唐）

無塵從不掃，有鳥莫令彈。若要添風月，應除數百竿。
奉和虢州劉給事使君三堂新題二十一詠：荷池
作者：韓愈（唐）

風雨秋池上，高荷蓋水繁。未諳鳴摵摵，那似卷翻翻。
奉和虢州劉給事使君三堂新題二十一詠：稻畦
作者：韓愈（唐）

罫布畦堪數，枝分水莫尋。魚肥知已秀，鶴沒覺初深。
奉和虢州劉給事使君三堂新題二十一詠：柳巷
作者：韓愈（唐）

柳巷還飛絮，春餘幾許時。吏人休報事，公作送春詩。
奉和虢州劉給事使君三堂新題二十一詠：花源
作者：韓愈（唐）

源上花初發，公應日日來。丁寧紅與紫，慎莫一時開。
奉和虢州劉給事使君三堂新題二十一詠：北樓
作者：韓愈（唐）

郡樓乘曉上，盡日不能回。晚色將秋至，長風送月來。
奉和虢州劉給事使君三堂新題二十一詠：鏡潭
作者：韓愈（唐）

非鑄複非熔，泓澄忽此逢。魚蝦不用避，只是照蛟龍。
奉和虢州劉給事使君三堂新題二十一詠：孤嶼
作者：韓愈（唐）

朝遊孤嶼南，暮戲孤嶼北。所以孤嶼鳥，與公盡相識。
奉和虢州劉給事使君三堂新題二十一詠：方橋
作者：韓愈（唐）

非閣複非船，可居兼可過。君欲問方橋，方橋如此作。
奉和虢州劉給事使君三堂新題二十一詠：梯橋
作者：韓愈（唐）

乍似上青冥，初疑躡菡萏。自無飛仙骨，欲度何由敢。
奉和虢州劉給事使君三堂新題二十一詠：月池
作者：韓愈（唐）

寒池月下明，新月池邊曲。若不妒清妍，卻成相映燭。
遊城南十六首：賽神
作者：韓愈（唐）

白布長衫紫領巾，差科未動是閒人。麥苗含穟桑生葚，共向田頭樂社神。
遊城南十六首：題於賓客莊
作者：韓愈（唐）

榆莢車前蓋地皮，薔薇蘸水筍穿籬。馬蹄無入朱門跡，縱使春歸可得知。
遊城南十六首：晚春
作者：韓愈（唐）

草樹知春不久歸，百般紅紫鬥芳菲。楊花榆莢無才思，惟解漫天作雪飛。
遊城南十六首：落花
作者：韓愈（唐）

已分將身著地飛，那羞踐踏損光暉。無端又被春風誤，吹落西家不得歸。
遊城南十六首：楸樹二首
作者：韓愈（唐）

幾歲生成為大樹，一朝纏繞困長藤。誰人與脫青羅帔，看吐高花萬萬層。幸自枝條能樹立，可煩蘿蔓作交加。傍人不解尋根本，卻道新花勝舊花。
遊城南十六首：風折花枝
作者：韓愈（唐）

浮豔侵天難就看，清香撲地只遙聞。春風也是多情思，故揀繁枝折贈君。
遊城南十六首：贈同遊
作者：韓愈（唐）

喚起窗全曙，催歸日未西。無心花裡鳥，更與盡情啼。
遊城南十六首：贈張十八助教
作者：韓愈（唐）

喜君眸子重清朗，攜手城南曆舊遊。忽見孟生題竹處，相看淚落不能收。
遊城南十六首：題韋氏莊
作者：韓愈（唐）

昔者誰能比，今來事不同。寂寥青草曲，散漫白榆風。架倒藤全落，籬崩竹半空。寧須惆悵立，翻覆本無窮。
遊城南十六首：晚雨
作者：韓愈（唐）

廉纖晚雨不能晴，池岸草間蚯蚓鳴。投竿跨馬蹋歸路，才到城門打鼓聲。
遊城南十六首：出城
作者：韓愈（唐）

暫出城門蹋青草，遠於林下見春山。應須韋杜家家到，只有今朝一日閑。
遊城南十六首：把酒
作者：韓愈（唐）

擾擾馳名者，誰能一日閑。我來無伴侶，把酒對南山。
遊城南十六首：嘲少年
作者：韓愈（唐）

直把春償酒，都將命乞花。只知閑信馬，不覺誤隨車。
遊城南十六首：楸樹
作者：韓愈（唐）

青幢紫蓋立童童，細雨浮煙作彩籠。不得畫師來貌取，定知難見一生中。
遊城南十六首：遣興
作者：韓愈（唐）

斷送一生惟有酒，尋思百計不如閑。莫憂世事兼身事，須著人間比夢間。
蜀相
作者：杜甫（唐）

丞相祠堂何處尋，錦官城外柏森森。映階碧草自春色，出師未捷身先死，長使英雄淚滿襟。
卜居
作者：杜甫（唐）

浣花流水水西頭，主人為卜林塘幽。已知出郭少塵事，東行萬裡堪乘興，須向山陰上小舟。
一室
作者：杜甫（唐）

一室他鄉遠，空林暮景懸。正愁聞塞笛，獨立見江船。巴蜀來多病，荊蠻去幾年。應同王粲宅，留井峴山前。
梅雨
作者：杜甫（唐）

南京西浦道，四月熟黃梅。湛湛長江去，冥冥細雨來。茅茨疏易濕，雲霧密難開。竟日蛟龍喜，盤渦與岸回。
為農
作者：杜甫（唐）

錦裡煙塵外，江村八九家。圓荷浮小葉，細麥落輕花。卜宅從茲老，為農去國賒。遠慚句漏令，不得問丹砂。
有客
作者：杜甫（唐）

幽棲地僻經過少，老病人扶再拜難。豈有文章驚海內，不嫌野外無供給，乘興還來看藥欄。
狂夫
作者：杜甫（唐）

萬裡橋西一草堂，百花潭水即滄浪。風含翠筱娟娟靜，欲填溝壑唯疏放，自笑狂夫老更狂。
賓至
作者：杜甫（唐）

患氣經時久，臨江卜宅新。喧卑方避俗，疏快頗宜人。有客過茅宇，呼兒正葛巾。自鋤稀菜甲，小摘為情親。
王十五司馬弟出郭相訪，兼遺營茅屋貲
作者：杜甫（唐）

客裡何遷次，江邊正寂寥。肯來尋一老，愁破是今朝。憂我營茅棟，攜錢過野橋。他鄉唯表弟，還往莫辭遙。
堂成
作者：杜甫（唐）

背郭堂成蔭白茅，緣江路熟俯青郊。榿林礙日吟風葉，旁人錯比揚雄宅，懶惰無心作解嘲。
田舍
作者：杜甫（唐）

田舍清江曲，柴門古道旁。草深迷市井，地僻懶衣裳。櫸柳枝枝弱，枇杷樹樹香。鸕鷀西日照，曬翅滿魚梁。
進艇
作者：杜甫（唐）

南京久客耕南畝，北望傷神坐北窗。晝引老妻乘小艇，茗飲蔗漿攜所有，瓷罌無謝玉為缸。
西郊
作者：杜甫（唐）

時出碧雞坊，西郊向草堂。市橋官柳細，江路野梅香。傍架齊書帙，看題減藥囊。無人覺來往，疏懶意何長。
所思
作者：杜甫（唐）

苦憶荊州醉司馬，謫官樽俎定常開。九江日落醒何處，故憑錦水將雙淚，好過瞿塘灩澦堆。
江村
作者：杜甫（唐）

清江一曲抱村流，長夏江村事事幽。自去自來堂上燕，多病所須唯藥物，微軀此外更何求。
江漲
作者：杜甫（唐）

江漲柴門外，兒童報急流。下床高數尺，倚杖沒中洲。細動迎風燕，輕搖逐浪鷗。漁人縈小楫，容易拔船頭。
野老
作者：杜甫（唐）

野老籬前江岸回，柴門不正逐江開。漁人網集澄潭下，王師未報收東郡，城闕秋生畫角哀。
雲山
作者：杜甫（唐）

京洛雲山外，音書靜不來。神交作賦客，力盡望鄉臺。衰疾江邊臥，親朋日暮回。白鷗元水宿，何事有餘哀。
遣興
作者：杜甫（唐）

干戈猶未定，弟妹各何之。拭淚沾襟血，梳頭滿面絲。地卑荒野大，天遠暮江遲。衰疾那能久，應無見汝時。
北鄰
作者：杜甫（唐）

明府豈辭滿，藏身方告勞。青錢買野竹，白幘岸江皋。愛酒晉山簡，能詩何水曹。時來訪老疾，步屟到蓬蒿。
南鄰
作者：杜甫（唐）

錦裡先生烏角巾，園收芋粟不全貧。慣看賓客兒童喜，白沙翠竹江村暮，相對柴門月色新。
出郭
作者：杜甫（唐）

霜露晚淒淒，高天逐望低。遠煙鹽井上，斜景雪峰西。故國猶兵馬，他鄉亦鼓鼙。江城今夜客，還與舊烏啼。
過南鄰朱山人水亭
作者：杜甫（唐）

相近竹參差，相過人不知。幽花欹滿樹，小水細通池。歸客村非遠，殘樽席更移。看君多道氣，從此數追隨。
恨別
作者：杜甫（唐）

洛城一別四千裡，胡騎長驅五六年。草木變衰行劍外，聞道河陽近乘勝，司徒急為破幽燕。
寄賀蘭銛
作者：杜甫（唐）

朝野歡娛後，乾坤震盪中。相隨萬裡日，總作白頭翁。歲晚仍分袂，江邊更轉蓬。勿雲俱異域，飲啄幾回同。
寄楊五桂州譚
作者：杜甫（唐）

五嶺皆炎熱，宜人獨桂林。梅花萬裡外，雪片一冬深。聞此寬相憶，為邦複好音。江邊送孫楚，遠附白頭吟。
逢唐興劉主簿弟
作者：杜甫（唐）

分手開元末，連年絕尺書。江山且相見，戎馬未安居。劍外官人冷，關中驛騎疏。輕舟下吳會，主簿意何如。
和裴迪登新津寺寄王侍郎
作者：杜甫（唐）

何限倚山木，吟詩秋葉黃。蟬聲集古寺，鳥影度寒塘。風物悲遊子，登臨憶侍郎。老夫貪佛日，隨意宿僧房。
敬簡王明府
作者：杜甫（唐）

葉縣郎官宰，周南太史公。神仙才有數，流落意無窮。驥病思偏秣，鷹愁怕苦籠。看君用高義，恥與萬人同。
重簡王明府
作者：杜甫（唐）

甲子西南異，冬來隻薄寒。江雲何夜盡，蜀雨幾時幹。行李須相問，窮愁豈有寬。君聽鴻雁響，恐致稻粱難。
建都十二韻
作者：杜甫（唐）

蒼生未蘇息，胡馬半乾坤。議在雲臺上，誰扶黃屋尊。建都分魏闕，下韶闢荊門。恐失東人望，其如西極存。時危當雪恥，計大豈輕論。雖倚三階正，終愁萬國翻。牽裾恨不死，漏網荷殊恩。永負漢庭哭，遙憐湘水魂。窮冬客江劍，隨事有田園。風斷青蒲節，霜埋翠竹根。衣冠空穰穰，關輔久昏昏。願枉長安日，光輝照北原。
歲暮
作者：杜甫（唐）

歲暮遠為客，邊隅還用兵。煙塵犯雪嶺，鼓角動江城。天地日流血，朝廷誰請纓。濟時敢愛死，寂寞壯心驚。
和裴迪登蜀州東亭送客逢早梅相憶見寄
作者：杜甫（唐）

東閣官梅動詩興，還如何遜在揚州。此時對雪遙相憶，江邊一樹垂垂發，朝夕催人自白頭。
寄贈王十將軍承俊
作者：杜甫（唐）

將軍膽氣雄，臂懸兩角弓。纏結青驄馬，出入錦城中。時危未授鉞，勢屈難為功。賓客滿堂上，何人高義同。
暮登四安寺鐘樓寄裴十
作者：杜甫（唐）

暮倚高樓對雪峰，僧來不語自鳴鐘。孤城返照紅將斂，知君苦思緣詩瘦，大向交遊萬事慵。
散愁二首
作者：杜甫（唐）

久客宜旋旆，興王未息戈。蜀星陰見少，江雨夜聞多。百萬傳深入，寰區望匪它。司徒下燕趙，收取舊山河。聞道並州鎮，尚書訓士齊。幾時通薊北，當日報關西。戀闕丹心破，沾衣皓首啼。老魂招不得，歸路恐長迷。
奉酬李都督表丈早春作
作者：杜甫（唐）

力疾坐清曉，來時悲早春。轉添愁伴客，更覺老隨人。紅入桃花嫩，青歸柳葉新。望鄉應未已，四海尚風塵。
客至
作者：杜甫（唐）

舍南舍北皆春水，但見群鷗日日來。花徑不曾緣客掃，肯與鄰翁相對飲，隔籬呼取盡餘杯。
遣意二首
作者：杜甫（唐）

囀枝黃鳥近，泛渚白鷗輕。一徑野花落，孤村春水生。衰年催釀黍，細雨更移橙。漸喜交遊絕，幽居不用名。簷影微微落，津流脈脈斜。野船明細火，宿雁聚圓沙。雲掩初弦月，香傳小樹花。鄰人有美酒，稚子夜能賒。
漫成二首
作者：杜甫（唐）

野日荒荒白，春流泯泯清。渚蒲隨地有，村徑逐門成。只作披衣慣，常從漉酒生。眼前無俗物，多病也身輕。江皋已仲春，花下複清晨。仰面貪看鳥，回頭錯應人。讀書難字過，對酒滿壺頻。近識峨眉老，知予懶是真。
春夜喜雨
作者：杜甫（唐）

好雨知時節，當春乃發生。隨風潛入夜，潤物細無聲。野徑雲俱黑，江船火獨明。曉看紅濕處，花重錦官城。
春水
作者：杜甫（唐）

三月桃花浪，江流復舊痕。朝來沒沙尾，碧色動柴門。接縷垂芳餌，連筒灌小園。已添無數鳥，爭浴故相喧。
春水生二絕
作者：杜甫（唐）

二月六夜春水生，門前小灘渾欲平。鸕鷀鸂鶒莫漫喜，吾與汝曹俱眼明。一夜水高二尺強，數日不可更禁當。南市津頭有船賣，無錢即買系籬旁。
江亭
作者：杜甫（唐）

坦腹江亭暖，長吟野望時。水流心不競，雲在意俱遲。寂寂春將晚，欣欣物自私。故林歸未得，排悶強裁詩。
村夜
作者：杜甫（唐）

蕭蕭風色暮，江頭人不行。村舂雨外急，鄰火夜深明。胡羯何多難，漁樵寄此生。中原有兄弟，萬里正含情。
早起
作者：杜甫（唐）

春來常早起，幽事頗相關。帖石防隤岸，開林出遠山。一丘藏曲折，緩步有躋攀。童僕來城市，瓶中得酒還。
可惜
作者：杜甫（唐）

花飛有底急，老去願春遲。可惜歡娛地，都非少壯時。寬心應是酒，遣興莫過詩。此意陶潛解，吾生後汝期。
落日
作者：杜甫（唐）

落日在簾鉤，溪邊春事幽。芳菲緣岸圃，樵爨倚灘舟。啅雀爭枝墜，飛蟲滿院遊。濁醪誰造汝，一酌散千憂。
獨酌
作者：杜甫（唐）

步屨深林晚，開樽獨酌遲。仰蜂黏落絮，行蟻上枯梨。薄劣慚真隱，幽偏得自怡。本無軒冕意，不是傲當時。
徐步
作者：杜甫（唐）

整履步青蕪，荒庭日欲晡。芹泥隨燕觜，花蕊上蜂須。把酒從衣濕，吟詩信杖扶。敢論才見忌，實有醉如愚。
寒食
作者：杜甫（唐）

寒食江村路，風花高下飛。汀煙輕冉冉，竹日靜暉暉。田父要皆去，鄰家鬧不違。地偏相識盡，雞犬亦忘歸。
高楠
作者：杜甫（唐）

楠樹色冥冥，江邊一蓋青。近根開藥圃，接葉制茅亭。落景陰猶合，微風韻可聽。尋常絕醉困，臥此片時醒。
惡樹
作者：杜甫（唐）

獨繞虛齋徑，常持小斧柯。幽陰成頗雜，惡木剪還多。枸杞因吾有，雞棲奈汝何。方知不材者，生長漫婆娑。
石鏡
作者：杜甫（唐）

蜀王將此鏡，送死置空山。冥寞憐香骨，提攜近玉顏。眾妃無複歎，千騎亦虛還。獨有傷心石，埋輪月宇間。
琴臺
作者：杜甫（唐）

茂陵多病後，尚愛卓文君。酒肆人間世，琴臺日暮雲。野花留寶靨，蔓草見羅裙。歸鳳求皇意，寥寥不復聞。
聞斛斯六官未歸
作者：杜甫（唐）

故人南郡去，去索作碑錢。本賣文為活，翻令室倒懸。荊扉深蔓草，土銼冷疏煙。老甘休無賴，歸來省醉眠。
遊修覺寺
作者：杜甫（唐）

野寺江天豁，山扉花竹幽。詩應有神助，吾得及春遊。徑石相縈帶，川雲自去留。禪枝宿眾鳥，漂轉暮歸愁。
後遊
作者：杜甫（唐）

寺憶新遊處，橋憐再渡時。江山如有待，花柳更無私。野潤煙光薄，沙暄日色遲。客愁全為減，舍此複何之。
題新津北橋樓
作者：杜甫（唐）

望極春城上，開筵近鳥巢。白花簷外朵，青柳檻前梢。池水觀為政，廚煙覺遠庖。西川供客眼，唯有此江郊。
江漲
作者：杜甫（唐）

江發蠻夷漲，山添雨雪流。大聲吹地轉，高浪蹴天浮。魚鱉為人得，蛟龍不自謀。輕帆好去便，吾道付滄洲。
晚晴
作者：杜甫（唐）

村晚驚風度，庭幽過雨沾。夕陽燻細草，江色映疏簾。書亂誰能帙，懷幹可自添。時聞有餘論，未怪老夫潛。
朝雨
作者：杜甫（唐）

涼氣晚蕭蕭，江雲亂眼飄。風鴛藏近渚，雨燕集深條。黃綺終辭漢，巢由不見堯。草堂樽酒在，幸得過清朝。
江上值水如海勢，聊短述
作者：杜甫（唐）

為人性僻耽佳句，語不驚人死不休。老去詩篇渾漫興，焉得思如陶謝手，令渠述作與同遊。
送裴五赴東川
作者：杜甫（唐）

故人亦流落，高義動乾坤。何日通燕塞，相看老蜀門。東行應暫別，北望苦銷魂。凜凜悲秋意，非君誰與論。
赴青城縣出成都，寄陶、王二少尹
作者：杜甫（唐）

老恥妻孥笑，貧嗟出入勞。客情投異縣，詩態憶吾曹。東郭滄江合，西山白雪高。文章差底病，回首興滔滔。
因崔五侍禦寄高彭州
作者：杜甫（唐）

百年已過半，秋至轉饑寒。為問彭州牧，何時救急難。
野望因過常少仙
作者：杜甫（唐）

野橋齊度馬，秋望轉悠哉。竹覆青城合，江從灌口來。入村樵徑引，嘗果慄皺開。落盡高天日，幽人未遣回。
寄杜位
作者：杜甫（唐）

近聞寬法離新州，想見懷歸尚百憂。逐客雖皆萬裡去，玉壘題書心緒亂，何時更得曲江遊。
奉簡高三十五使君
作者：杜甫（唐）

當代論才子，如公複幾人。驊騮開道路，鷹隼出風塵。行色秋將晚，交情老更親。天涯喜相見，披豁對吾真。
送韓十四江東覲省
作者：杜甫（唐）

兵戈不見老萊衣，歎息人間萬事非。我已無家尋弟妹，此別應須各努力，故鄉猶恐未同歸。
酬高使君相贈
作者：杜甫（唐）

古寺僧牢落，空房客寓居。故人供祿米，鄰舍與園蔬。雙樹容聽法，三車肯載書。草玄吾豈敢，賦或似相如。
草堂即事
作者：杜甫（唐）

荒村建子月，獨樹老夫家。霧裡江船渡，風前徑竹斜。寒魚依密藻，宿鷺起圓沙。蜀酒禁愁得，無錢何處賒。
魏十四侍禦就弊廬相別
作者：杜甫（唐）

有客騎驄馬，江邊問草堂。遠尋留藥價，惜別到文場。入幕旌旗動，歸軒錦繡香。時應念衰疾，書疏及滄浪。
徐九少尹見過
作者：杜甫（唐）

晚景孤村僻，行軍數騎來。交新徒有喜，禮厚愧無才。賞靜憐雲竹，忘歸步月臺。何當看花蕊，欲發照江梅。
範二員外邈、吳十侍禦鬱特枉駕闕展待，聊寄此
作者：杜甫（唐）

暫往比鄰去，空聞二妙歸。幽棲誠簡略，衰白已光輝。野外貧家遠，村中好客稀。論文或不愧，肯重款柴扉。
王十七侍御掄許攜酒至草堂奉寄此詩便請邀高三十五使君同到
作者：杜甫（唐）

老夫臥穩朝慵起，白屋寒多暖始開。江鸛巧當幽徑浴，戲假霜威促山簡，須成一醉習池回。
王竟攜酒，高亦同過，共用寒字
作者：杜甫（唐）

臥病荒郊遠，通行小徑難。故人能領客，攜酒重相看。自愧無鮭菜，空煩卸馬鞍。移樽勸山簡，頭白恐風寒。
陪李七司馬皂江上觀造竹橋即日成往來之人免冬寒入水聊題短作簡李公二首
作者：杜甫（唐）

伐竹為橋結構同，褰裳不涉往來通。天寒白鶴歸華表，合歡卻笑千年事，驅石何時到海東。把燭成橋夜，回舟坐客時。天高雲去盡，江迥月來遲。衰謝多扶病，招邀屢有期。異方乘此興，樂罷不無悲。
李司馬橋了承高使君自成都回
作者：杜甫（唐）

向來江上手紛紛，三日成功事出群。已傳童子騎青竹，總擬橋東待使君。
少年行二首
作者：杜甫（唐）

莫笑田家老瓦盆，自從盛酒長兒孫。傾銀注瓦驚人眼，共醉終同臥竹根。巢燕養雛渾去盡，江花結子已無多。黃衫年少來宜數，不見堂前東逝波。
野人送朱櫻
作者：杜甫（唐）

西蜀櫻桃也自紅，野人相贈滿筠籠。數回細寫愁仍破，金盤玉箸無訊息，此日嘗新任轉蓬。
即事
作者：杜甫（唐）

百寶裝腰帶，真珠絡臂韝。笑時花近眼，舞罷錦纏頭。
贈花卿
作者：杜甫（唐）

錦城絲管日紛紛，半入江風半入雲。此曲只應天上有，人間能得幾回聞。
少年行
作者：杜甫（唐）

馬上誰家薄媚郎，臨階下馬坐人床。不通姓字粗豪甚，指點銀瓶索酒嘗。
觀李固請司馬弟山水圖三首
作者：杜甫（唐）

簡易高人意，匡床竹火爐。寒天留遠客，碧海掛新圖。雖對連山好，貪看絕島孤。群仙不愁思，冉冉下蓬壺。方丈渾連水，天臺總映雲。人間長見畫，老去恨空聞。範蠡舟偏小，王喬鶴不群。此生隨萬物，何路出塵氛。高浪垂翻屋，崩崖欲壓床。野橋分子細，沙岸繞微茫。紅浸珊瑚短，青懸薜荔長。浮查並坐得，仙老暫相將。
題桃樹
作者：杜甫（唐）

小徑升堂舊不斜，五株桃樹亦從遮。高秋總喂貧人實，寡妻群盜非今日，天下車書正一家。
蕭八明府堤處覓桃栽
作者：杜甫（唐）

奉乞桃栽一百根，春前為送浣花村。河陽縣裡雖無數，濯錦江邊未滿園。
從韋二明府續處覓綿竹
作者：杜甫（唐）

華軒藹藹他年到，綿竹亭亭出縣高。江上舍前無此物，幸分蒼翠拂波濤。
憑何十一少府邕覓榿木栽
作者：杜甫（唐）

草堂塹西無樹林，非子誰複見幽心。飽聞榿木三年大，與致溪邊十畝陰。
憑韋少府班覓松樹子
作者：杜甫（唐）

落落出群非櫸柳，青青不朽豈楊梅。欲存老蓋千年意，為覓霜根數寸栽。
又於韋處乞大邑瓷碗
作者：杜甫（唐）

大邑燒瓷輕且堅，扣如哀玉錦城傳。君家白碗勝霜雪，急送茅齋也可憐。
詣徐卿覓果栽
作者：杜甫（唐）

草堂少花今欲栽，不問綠李與黃梅。石筍街中卻歸去，果園坊裡為求來。
贈別何邕
作者：杜甫（唐）

生死論交地，何由見一人。悲君隨燕雀，薄宦走風塵。綿穀元通漢，沱江不向秦。五陵花滿眼，傳語故鄉春。
贈別鄭煉赴襄陽
作者：杜甫（唐）

戎馬交馳際，柴門老病身。把君詩過日，念此別驚神。地闊峨眉晚，天高峴首春。為於耆舊內，試覓姓龐人。
重贈鄭煉
作者：杜甫（唐）

鄭子將行罷使臣，囊無一物獻尊親。江山路遠羈離日，裘馬誰為感激人。
龍池篇
作者：薑晞（唐）

靈沼縈回邸第前，浴日涵春寫曙天。始見龍臺升鳳闕，欲化帝圖從此受，正同河變一千年。
龍池篇
作者：姜皎（唐）

龍池初出此龍山，常經此地謁龍顏。日日芙蓉生夏水，願似飄颻五雲影，從來從去九天關。
奉和聖制龍池篇
作者：蔡孚（唐）

帝宅王家大道邊，神馬潛龍湧聖泉。昔日昔時經此地，莫疑波上春雲少，只為從龍直上天。
打球篇
作者：蔡孚（唐）

德陽宮北苑東頭，雲作高臺月作樓。金錘玉鎣千金地，容色由來荷恩顧，意氣平生事俠遊。共道用兵如斷蔗，奔星亂下花場裡，初月飛來畫杖頭。自有長鳴須決勝，
阮公體
作者：徐晶（唐）

秦王按劍怒，發卒戍龍沙。雄圖尚未畢，海內已紛拏。黃塵暗天起，白日斂精華。唯見長城外，僵屍如亂麻。
同蔡孚五亭詠
作者：徐晶（唐）

章奏中京罷，雲泉別業歸。拂琴鋪野席，牽柳掛朝衣。翡翠巢書幌，鴛鴦立釣磯。幽棲可憐處，春事滿林扉。
蔡起居山亭
作者：徐晶（唐）

文史歸休日，棲閑臥草亭。薔薇一架紫，石竹數重青。垂露和仙藥，燒香誦道經。莫將山水弄，持與世人聽。
送友人尉蜀中
作者：徐晶（唐）

故友漢中尉，請為西蜀吟。人家多種橘，風土愛彈琴。水向昆明闊，山連大夏深。理閑無別事，時寄一登臨。
贈溫駙馬汝陽王
作者：徐晶（唐）

疇昔承餘論，文章幸濫推。夜陪銀漢賞，朝奉桂山詞。梁邸調歌日，秦樓按舞時。登高頻作賦，體物屢為詩。連騎長楸下，浮觴曲水湄。北堂留上客，南陌送佳期。憶昨陪臨泛，於今阻宴私。再看冬雪滿，三見夏花滋。都尉朝青閣，淮王侍紫墀。甯知倦遊者，華髮老京師。
邊詞
作者：張敬忠（唐）

五原春色舊來遲，二月垂楊未掛絲。即今河畔冰開日，正是長安花落時。
戲詠
作者：張敬忠（唐）

有意嫌兵部，專心望考功。誰知腳蹭蹬，幾落省牆東。
題巴州光福寺楠木
作者：史俊（唐）

近郭城南山寺深，亭亭奇樹出禪林。結根幽壑不知歲，經行綠葉望成蓋，宴坐黃花長滿襟。此木嘗聞生豫章，會待良工時一眄，應歸法水作慈航。
從軍行五首
作者：皎然（唐）

候騎出紛紛，元戎霍冠軍。漢鞞秋聒地，羌火晝燒雲。萬裡戈城合，三邊羽檄分。烏孫驅未盡，肯顧遼陽勳。韓旆拂丹霄，漢軍新破遼。紅塵驅鹵簿，白羽擁嫖姚。戰苦軍猶樂，功高將不驕。至今丁零塞，朔吹空蕭蕭。百萬逐呼韓，頻年不解鞍。兵屯絕漠暗，馬飲濁河幹。破虜功未錄，勞師力已殫。須防肘腋下，飛禍出無端。飛將下天來，奇謀閫外裁。水心龍劍動，地肺雁山開。望氣燕師銳，當鋒虜陣摧。從今射鵰騎，不敢過雲堆。黃紙君王詔，青泥校尉書。誓師張虎落，選將擐犀渠。霧暗津蒲失，天寒塞柳疏。橫行十萬騎，欲掃虜塵餘。
隴頭水二首
作者：皎然（唐）

隴頭水欲絕，隴水不堪聞。碎影搖槍壘，寒聲咽幔軍。素從鹽海積，綠帶柳城分。日落天邊望，逶迤入塞雲。秦隴逼氐羌，徵人去未央。如何幽咽水，並欲斷君腸。西注悲窮漠，東分憶故鄉。旅魂聲攪亂，無夢到鹹陽。
塞下曲二首
作者：皎然（唐）

寒塞無因見落梅，胡人吹入笛聲來。勞勞亭上春應度，夜夜城南戰未回。都護今年破武威，胡沙萬裡鳥空飛。旄竿瀚海掃雲出，氈騎天山蹋雪歸。
覽史
作者：皎然（唐）

黃綺皆皓發，秦時隱商山。嘉謀匡帝道，高步遊天關。不愛珪組絏，卻思林壑還。放歌長松下，日與孤雲閑。
詠史
作者：皎然（唐）

獨負高世資，冥冥寄浮俗。卞子去不歸，何人辯荊玉。鬻舂意不淺，汙跡身豈辱。鸞鎩樂迍邅，虯蟠甘窘束。五噫譎且正，可以見心曲。
詠史
作者：皎然（唐）

田氏門下客，馮公眾中賤。一朝市義還，百代名獨擅。始知下客不可輕，能使主人功業成。借問高車與珠履，
讀張曲江集
作者：皎然（唐）

相公乃天蓋，人文佐生成。立程正頹靡，繹思何縱橫。春杼弄緗綺，陽林敷玉英。飄然飛動姿，邈矣高簡情。後輩驚失步，前修敢爭衡。始欣耳目遠，再使機慮清。體正力已全，理精識何妙。昔年歌陽春，徒推郢中調。今朝聽鸞鳳，豈獨羨門嘯。帝命鎮雄州，待濟寄上流。才兼荊衡秀，氣助瀟湘秋。逸蕩子山匹，經奇文暢儔。沈吟未終卷，變態紛難數。曜耳代明璫，襲衣同芳杜。愔愔聞玉磬，寤寐在靈府。
奉酬陸使君見過，各賦院中一物，得江蘺
作者：皎然（唐）

江蘺生古砌，花每落禪床。嘉客未採掇，空門自馨香。名因詩目見，色對道心忘。不遇陸內史，誰知殊眾芳。
賦得謝墅送王長史
作者：皎然（唐）

世業西山墅，移家長我身。蕭疏遺樹老，寂寞廢田春。車巷傷前轍，籬溝憶舊鄰。何堪再過日，更送北歸人。
夏日同崔使君論登城樓賦得遠山
作者：皎然（唐）

遠山湖上小，青翠望依稀。才向窗中列，還從林表微。色濃春草在，峰起夏雲歸。不是蓬萊島，如何人去稀。
詠數探得七
作者：皎然（唐）

鄒子譚天歲，黃童對日年。求真初作傳，煉魄已成仙。鶴駕迎緱嶺，星橋下蜀川。逢君竹林客，相對弄清弦。
奉同顏使君真卿送李侍禦萼，賦得荻塘路
作者：皎然（唐）

落日車遙遙，客心在歸路。細草暗回塘，春泉縈古渡。遺蹤歎蕪沒，遠道悲去住。寂寞荻花空，行人別無數。
《賦顏氏古今一事，得晉仙傳》，送顏逸
作者：皎然（唐）

曾看顏氏傳，多記晉時仙。卻憶桐君老，俱還桂父年。青春留鬢髮，白日向雲煙。遠別齎遺簡，囊中有幾篇。
賦得石樑泉送崔逵
作者：皎然（唐）

架石通霞壁，懸崖散碧沙。天晴虹影渡，風細練文斜。舉陟幽期阻，沿洄客意賒。河梁非此路，別恨亦無涯。
賦得夜雨滴空階，送陸羽歸龍山
作者：皎然（唐）

閑階夜雨滴，偏入別情中。斷續清猿應，淋漓候館空。氣令煩慮散，時與早秋同。歸客龍山道，東來雜好風。
賦得燈心送李侍禦萼
作者：皎然（唐）

燈心生眾草，因有始知芳。彩妓窗偏麗，金桃動更香。花驚春未盡，焰喜夜初長。別後空離室，何人借末光。
賦得竹如意送詳師赴講
作者：皎然（唐）

縹竹湘南美，吾師尚毀形。仍留負霜節，不變在林青。每入楊枝手，因談貝葉經。誰期沃州講，持此別東亭。
《聽素法師講法華經》
作者：皎然（唐）

法子出西秦，名齊漆道人。才敷藥草義，便見雪山春。護講龍來遠，聞經鶴下頻。應機如一雨，誰不滌心塵。
詠敡上人座右畫松
作者：皎然（唐）

寫得長松意，千尋數尺中。翠陰疑背日，寒色慾生風。真樹孤標在，高人立操同。一枝遙可折，吾欲問生公。
夏日登觀農樓和崔使君
作者：皎然（唐）

片雨拂簷楹，煩襟四坐清。霏微過麥隴，蕭散傍莎城。靜愛和花落，幽聞入竹聲。朝觀趣無限，高詠寄深情。
妙喜寺逵公院賦得夜磬送呂評事
作者：皎然（唐）

一磬寒山至，凝心轉清越。細和虛籟盡，疏繞懸泉發。在夜吟更長，停空韻難絕。幽僧悟深定，歸客忘遠別。寂曆無性中，真聲何起滅。
詠小瀑布
作者：皎然（唐）

瀑布小更奇，潺湲二三尺。細脈穿亂沙，叢聲咽危石。初因智者賞，果會幽人跡。不向定中聞，那知我心寂。
仙女臺
作者：皎然（唐）

寂寂舊桑田，誰家女得仙。應無雞犬在，空有子孫傳。古木花猶發，荒臺路未遷。暮來雲一片，疑是欲歸年。
靈澈上人何山寺七賢石詩
作者：皎然（唐）

七石配七賢，隱僧山上移。石性殊磊落，君子又高奇。跂禪服宜壞，坐客冠可隳。夜倚月樹影，晝傾風竹枝。集質患追琢，表頑用磷緇。佚火玉亦害，塊然長在茲。
潘丞孩子
作者：皎然（唐）

愛子性情奇，初生玉樹枝。人曾天上見，名向月中知。我識嬰兒意，何須待佩觿。
南池雜詠五首：水月
作者：皎然（唐）

夜夜池上觀，禪身坐月邊。虛無色可取，皎潔意難傳。若向空心了，長如影正圓。
南池雜詠五首：溪雲
作者：皎然（唐）

舒捲意何窮，縈流複帶空。有形不累物，無跡去隨風。莫怪長相逐，飄然與我同。
南池雜詠五首：虛舟
作者：皎然（唐）

虛舟動又靜，忽似去逢時。觸物知無迕，為梁幸見遺。因風到此岸，非有濟川期。
南池雜詠五首：寒山
作者：皎然（唐）

侵空撩亂色，獨愛我中峰。無事負輕策，閑行躡幽蹤。眾山搖落盡，寒翠更重重。
南池雜詠五首：寒竹
作者：皎然（唐）

嫋嫋孤生竹，獨立山中雪。蒼翠搖動風，嬋娟帶寒月。狂花不相似，還共淩冬發。
望遠村
作者：皎然（唐）

林杪不可分，水步遙難辨。一片山翠邊，依稀見村遠。
惜暮景
作者：皎然（唐）

疏陰花不動，片景松梢度。夏日舊來長，佳遊何易暮。
效古
作者：皎然（唐）

日出天地正，煌煌闢晨曦。六龍驅群動，古今無盡時。誇父亦何愚，競走先自疲。飲幹咸池水，折盡扶桑枝。渴死化爝火，嗟嗟徒爾為。空留鄧林在，折盡令人嗤。
古別離
作者：皎然（唐）

太湖三山口，吳王在時道。寂寞千載心，無人見春草。誰識緘怨者，持此傷懷抱。孤舟畏狂風，一點宿煙島。望所思兮若何，月蕩漾兮空波。雲離離兮北斷，春風胡為兮塞路，使我歸夢兮撩亂。
擬長安春詞
作者：皎然（唐）

春信在河源，春風蕩妾魂。春歌雜鶗鴂，春夢繞轘轅。春絮愁偏滿，春絲悶更繁。春期不可定，春曲懶新翻。
效古
作者：皎然（唐）

思君轉戰度交河，強弄胡琴不成曲。日落應愁隴底難，
昭君怨
作者：皎然（唐）

自倚嬋娟望主恩，誰知美惡忽相翻。黃金不買漢宮貌，青塚空埋胡地魂。
銅雀妓
作者：皎然（唐）

強開尊酒向陵看，憶得君王舊日歡。不覺餘歌悲自斷，非關豔曲轉聲難。
長門怨
作者：皎然（唐）

春風日日閉長門，搖盪春心似夢魂。誰遣花開只笑妾，不如桃李正無言。
哭吳縣房聳明府
作者：皎然（唐）

仁人邁厚德，可謂名實全。撫跡若疏曠，會心極精研。履危節詎屈，著論識不偏。恨以榮級淺，嘉猷未及宣。伊人期遠大，志業難比肩。昭世既合併，吾君藉陶甄。奈何明明理，與善徒空詮。徵教或稽聖，窮源反問天。一官自吳邑，六翮委江壖。始是牽絲日，翻成撤瑟年。金膏果不就，玉佩長此捐。倚伏信冥昧，夭修驚後先。安知忘情子，愛網素已褰。為有深仁感，遂令真性遷。心悲空林下，淚灑秋景前。夫子寡兄弟，撫孤傷藐然。傾雲為慘結，吊鶴共聯翩。割念命歸駕，訣詞向空筵。樹桃陰始合，愛客位常懸。幡然遠行時，崇望歸朝旋。悟茲歡宴隔，哀被歲月延。書帶變芳草，履痕移綠錢。冥期儻可逢，生盡會無緣。幸願示因業，代君運精專。相思轉寂寞，獨往西林泉。欲見故人心，時閱所贈篇。素高陶靖節，今重楚先賢。芳躅將遺愛，可為終古傳。
哭覺上人
作者：皎然（唐）

憶君南適越，不作買山期。昨得耶溪信，翻為逝水悲。神交如可見，生盡杳難思。白日東林下，空懷步影時。
題餘不溪廢寺
作者：皎然（唐）

武原離亂後，真界積塵埃。殘月生秋水，悲風起故臺。居人今已盡，棲鴿暝還來。不到無生理，應堪賦七哀。
同李洗馬入餘不溪經辛將軍故城
作者：皎然（唐）

慘慘寒城望，將軍下世時。高墉暮草遍，大樹野風悲。壁壘今惟在，勳庸近可思。蒼然古溪上，川逝共淒其。
憶天臺
作者：皎然（唐）

箬溪朝雨散，雲色似天臺。應是東風便，吹從海上來。靈山遊汗漫，仙石過莓苔。誤到人間世，經年不早回。
萬回寺
作者：皎然（唐）

萬裡稱逆化，愚蠢性亦全。紫紱拖身上，妖姬安膝前。見他拘坐寂，故我是眠禪。吾知至人心，杳若青冥天。
禪詩
作者：皎然（唐）

萬法出無門，紛紛使智昏。徒稱誰氏子，獨立天地元。實際且何有，物先安可存。須知不動念，照出萬重源。
哀教
作者：皎然（唐）

本師不得已，強為我著書。知盡百慮遣，名存永珍拘。如何工言子，終日論虛無。伊人獨冥冥，時人以為愚。
聞鐘
作者：皎然（唐）

古寺寒山上，遠鐘揚好風。聲餘月樹動，響盡霜天空。永夜一禪子，泠然心境中。
溪上月
作者：皎然（唐）

秋水月娟娟，初生色界天。蟾光散浦漵，素影動淪漣。何事無心見，虧盈向夜禪。
山雪
作者：皎然（唐）

夕陽在西峰，疊翠縈殘雪。狂風卷絮回，驚猿攀玉折。何意山中人，誤報山花發。
江上風
作者：皎然（唐）

江風西複東，飄暴忽何窮。初生虛無際，稍起蕩漾中。應吹夏口檣竿折，定蹙湓城浪花咽。今朝莫怪沙岸明，
山雨
作者：皎然（唐）

一片雨，山半晴。長風吹落西山上，滿樹蕭蕭心耳清。雲鶴驚亂下，水香凝不然。風回雨定芭蕉濕，
問遙山禪老
作者：皎然（唐）

天與松子壽，獨飲日月精。複令顏子賢，胡為夭其生。吾將尋河源，上天問天何不平？吾將詰仙老，明朝欲向翅頭山，問取禪公此義還。
禪思
作者：皎然（唐）

真我性無主，誰為塵識昏。奈何求其本，若拔大木根。妄以一念動，勢如千波翻。傷哉子桑扈，蟲臂徒虛言。神威興外論，宗邪生異源。空何妨色在，妙豈廢身存。寂滅本非寂，喧嘩曾未喧。嗟嗟世上禪，不共智者論。
支公詩
作者：皎然（唐）

支公養馬複養鶴，率性無機多脫略。天生支公與凡異，
述夢
作者：皎然（唐）

夢中歸見西陵雪，渺渺茫茫行路絕。覺來還在剡東峰，
赤松
作者：皎然（唐）

緣岸蒙籠出見天，晴沙瀝瀝水濺濺。何處羽人長洗藥，殘花無數逐流泉。
戲題松樹
作者：皎然（唐）

為愛松聲聽不足，每逢松樹遂忘還。翛然此外更何事，笑向閑雲似我閑。
戲題二首
作者：皎然（唐）

看飲逢歌日屢曛，我身何似系浮雲。時人不解野僧意，歸去溪頭作鳥群。喧喧共在是非間，終日誰知我自閑。偶客狂歌何所為，欲於人事強相關。
雜寓興
作者：皎然（唐）

嗟嗟號呶子，世稱謫仙儔。媚俗被鮫綃，欺天薦昫修。奔景謂可致，馳齡言易流。燕昭昧往事，嬴政亡前籌。三山果不見，九仙忽悠悠。君看牛山樂，君見麋浦遊。昨日千金子，聯綿成古丘。吾將攬明月，照爾生死流。至樂享爰居，慚貽達者尤。冥冥光塵內，機喪成海漚。
雜興六首
作者：皎然（唐）

吾觀談天客，工言喪其精。萬物資廣庇，此中何有情。若為昧顏蹠，修短怨太清。高論讓鄒子，放詞徵屈生。請從象外推，至論尤明明。短齡役長世，擾擾悟不早。嬪女身後空，歡娛夢中好。從教西陵樹，千載傷懷抱。鶴駕何冥冥，鼇洲去浩浩。柔顏感三花，凋發悲蔓草。月中伐桂人是誰，誰高齊公子，泣聽雍門琴。死且何足傷，殊非達人心。獨高庭中鶴，意遠貴氛埃。有時青冥遊，顧我還下來。白雲琅玕色，一片生虛無。此物若無心，若何卷還舒。疏散遂吾性，棲山更無機。寥寥高松下，獨有閑雲歸。精意不可道，冥然還掩扉。